ของที่ระลึกยอดนิยม สำหรับการแข่งขันกีฬาโอลิมปิคฤดูหนาว ที่นครแวนคูเวอร์
David Byrd ผู้สื่อข่าวของ VOA ไปทำข่าวเรื่องกีฬาโอลิมปิคฤดูหนาวที่นคร Vancouver อยู่ในขณะนี้ และส่งรายงานมาว่า ของที่ระลึกสำหรับการแข่ง
มีคิวยาวที่เริ่มต้นหน้าร้าน Hudson'sBay ใจกลางนคร Vancouver เลื้อยยาวออกไปประมาณหนึ่งช่วงถนน คุณ Riley Hunter นักท่องเที่ยวที่ไปVancouver เพื่อชมกีฬาโอลิมปิคบอกว่าเพิ่งเข้าคิวคอยจะเข้าไปซื้อของที่ระลึก การแข่งขันกีฬาที่ว่านี้ได้สักสิบนาทีและในขณะที่ยังไม่รู้ว่าจะซื้ออะไร อย่างหนึ่งที่รู้แน่ๆ ก็คือว่าคงจะต้องใช้เงินไม่น้อยทีเดียว จะว่าคุณ Riley เตรียมตัวไว้ดีก็ได้เพราะเสื้อยืดคอกลม แขนยาวตัวหนึ่งนั้น ราคา 44 เหรียญเสื้อขนนุ่มมีฮู้ดคลุมศีรษะ ตัวละ 50 เหรียญ แต่ที่หนุ่มๆ อยากจะได้กันมากคือเสื้อทีมฮ๊อกกี้น้ำแข็งของแคนาดา ตัวละ 400 เหรียญ คุณ Erica Harrison จากจังหวัด Alberta ในแคนาดาแทบจะอดใจรอคิวเข้าร้านไม่ไหว เธอบอกว่ามีเสื้อแจ๊กเก็ตเท่ห์มากอยู่ตัวหนึ่งและจะซื้อถุงมือให้น้องชายสักคู่หนึ่ง ไม่ใช่ถุงมือธรรมดาแต่เป็นถุงมือสีแดงมีรูปใบเมเปิลสีขาว สัญลักษณ์ในธงชาติของแคนาดา แต่กลับสีกันที่สมาชิกทีมโอลิมปิคของแคนาดาสวมในวันเปิดพิธี พูดง่ายๆ ก็คือ ถุงมือใช้แล้ว คุณ Mike Jackson ผู้จัดการร้านGranville Sports Corner ร้านเล็กๆ แต่มีของที่ระลึกจากนานาชาติสำหรับกีฬาโอลิมปิคฤดูหนาวครั้งนี้ให้เลือก บอกว่าที่ขายหมดแล้ว คือของที่ระลึกจาก Finland สหรัฐ และ Latvia ที่กำลังจะหมดคือรัสเซีย สวิสเซอแลนด์ สาธารณรัฐเชค และสวีเดนและส่วนใหญ่สั่งของมาเพิ่มอีกไม่ได้ คุณ Mike บอกว่าในช่วงสองสามวันแรก ขายของได้มากกว่าช่วงคริสต์มาสถึงสามเท่า และส่งท้ายว่าถ้ามีการแข่งขันกีฬาโอลิมปิคได้ทุกๆ 8 ปีก็จะยินดีมาก กล่าวได้ว่า สำหรับร้านค้าหลายรายในนคร Vancouverปีนี้ คำขวัญของการแข่งขันกีฬาโอลิมปิคที่ว่า "Go for theGold" หรือให้ช่วงชิงเหรียญทองมาให้ได้นั้น เป็นความจริงทีเดียว